text: [{"text_idx": "#000002", "text": "Samr\u00f8\u00f0urVideoSjo\u0301vinnu KTMeiningarHagt\u00f8lGr\u00f8n orkaProfilarA\u0301rsfra\u0301grei\u00f0ingarNevndarfra\u0301grei\u00f0ingarHavnirBl\u00f8\u00f0 og lesna\u00f0ur"}, {"text_idx": "#000005", "text": "-Hvat gera vit i\u0301 F\u00f8royum fyri at ver\u00f0a vi\u00f0 til at bjarga Evropa u\u0301r orkukreppuni spyr l\u00f8gtingskvinna landssty\u0301rismannin i\u0301 vinnuma\u0301lum"}, {"text_idx": "#000006", "text": "I\u0301 dag skal H\u00f8gni Hoydal, landssty\u0301risma\u00f0ur i\u0301 vinnuma\u0301lum, aftur svara spurningi um st\u00f8\u00f0una hja\u0301 landssty\u0301rinum til oljuleiting i\u0301 F\u00f8royum."}, {"text_idx": "#000007", "text": "Ta\u00f0 er bert vika si\u0301\u00f0ani, at tingma\u00f0ur u\u0301r andst\u00f8\u00f0uni a\u0301 tingi setti landssty\u0301rismanninum munnligan spurning um, hv\u00f8rja st\u00f8\u00f0a ny\u0301ggja samgongan hevur til oljuleiting vi\u00f0 F\u00f8royar. I\u0301 dag skal landssty\u0301risma\u00f0urin aftur svara skrivligum spurningi fra\u0301 l\u00f8gtingskvinnu, i\u00f0 eisini sny\u0301r seg um oljuleiting vi\u00f0 F\u00f8royar."}, {"text_idx": "#000009", "text": "\u201cFer samgongan i\u0301 framti\u0301\u00f0ini at loyva oljuleiting i\u0301 f\u00f8royskum \u00f8ki? Um ja, hevur samgongan so\u00e6tlanir um at gera naka\u00f0 aktivt fyri at fa\u0301a oljufel\u00f8g at koma hendanvegin fyri at leita eftir olju i\u0301 f\u00f8royskum \u00f8ki?\u201d"}, {"text_idx": "#000011", "text": "\u201cSigast ma\u0301, at allur Vesturheimurin er i\u0301 orkukreppu, og pri\u0301sirnir eru ovurhonds h\u00f8gir, og onki bendir a\u0301, at st\u00f8\u00f0an fer at batna. Samgongan hevur onki skriva\u00f0 i\u0301 samgonguskjali\u00f0 um oljuleiting, so vit vita ikki, hvat samgongan \u00e6tlar a\u0301 hesum \u00f8kinum, ella um n\u00f8kur semja er um oljuleiting."}, {"text_idx": "#000012", "text": "Hesin fyrispurningur ver\u00f0ur settur fyri at vita, hvat F\u00f8royar gera i\u0301 hesum a\u0301trokandi ma\u0301li.Ta\u00f0 ver\u00f0ur mest tosa\u00f0 um umlegging til varandi orkukeldur, og ta\u00f0 er skilagott. Vit mugu to\u0301 a\u0301sanna, at heimurin fer at vera bundin av olju i\u0301 no\u0301gv a\u0301r fram, og t\u00f8rvurin a\u0301 orku er vaksandi."}, {"text_idx": "#000013", "text": "Norra hevur tiki\u00f0 avlei\u00f0ingarnar og fer at seta r\u00e6ttiliga fer\u00f0 a\u0301 oljuleiting, og Bretland hevur eisini skru\u0301va\u00f0 upp fyri oljuleiting. Ty\u0301skland hevur trupulleikar av orkumangli og fer nu\u0301 aftur at vi\u0301\u00f0ka um kolavinnuna, so har eru sto\u0301rar avbjo\u0301\u00f0ingar. Londini rundan um okkum hava s\u00e6\u00f0 a\u0301lvaran og handla. Og spurningurin er, hvat gera vit i\u0301 F\u00f8royum fyri at ver\u00f0a vi\u00f0 til at bjarga Europa u\u0301r orkukreppuni.\u201d"}, {"text_idx": "#000014", "text": "Spurningurin stendur til at vera svara\u00f0ur a\u0301 l\u00f8gtingsfundinum, sum byrjar klokkan 11 i\u0301 dag."}]